pythainlp/thaigov-v2-corpus-22032023 huggingface dataset:
วันอังคารที่ 6 กันยายน 2565
สปสช. ยกระดับสิทธิบัตรทอง ย้ายหน่วยบริการเกิดสิทธิทันที ไม่ต้องรอ 15 วัน
.....
สำนักงานหลักประกันสุขภาพถ้วนหน้า (สปสช.) แจ้งผู้ถือบัตรทอง หรือบัตรประกันสุขภาพถ้วนหน้า ที่ต้องการย้ายโรงพยาบาลหรือหน่วยบริการในการรักษาพยาบาล สามารถย้ายสิทธิบัตรทองได้ด้วยตัวเองหรือมอบอำนาจให้ดำเนินการแทน
.
ซึ่งสามารถเปลี่ยนหน่วยบริการได้มากกว่า 1 ครั้ง แต่ไม่เกิน 4 ครั้งต่อปี และเกิดสิทธิทันทีโดยไม่ต้องรอระยะเวลา15 วัน เพื่ออำนวยความสะดวกให้กับประชาชน รวมถึงสอดคล้องกับบริบทของสังคมไทยในปัจจุบันที่มีการเคลื่อนย้ายไปยังที่ต่าง ๆ บ่อยขึ้น เช่น คนทำงาน นักเรียน นักศึกษา
.
ประชาชนสามารถลงทะเบียนเปลี่ยน / ย้ายหน่วยบริการที่ต้องการ โดยยื่นเรื่องผ่าน 2 ช่องทางออนไลน์
1. แอปพลิเคชัน สปสช. ดาวน์โหลดฟรี ได้ทั้งระบบ Android และ iOS
2. ไลน์ สปสช. เพิ่มเพื่อนด้วยไอดี พิมพ์คำว่า @nhso
.
หากมีข้อสงสัย สอบถามเพิ่มเติม โทร. สายด่วน สปสช. 1330 ตลอด 24 ชม.
#ไทยคู่ฟ้า #ร่วมต้านโควิด19
-------------------
วันอังคารที่ 20 กันยายน 2565
ครม. อนุมัติ บันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจำประเทศไทย
ครม. อนุมัติ บันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจำประเทศไทย  เพื่อเสริมสร้างสมรรถนะด้านเศรษฐกิจหมุนเวียน
วันที่ 20 กันยายน 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี แถลงว่า ที่ประชุม ครม.เห็นชอบในร่างบันทึกความเข้าใจว่าด้วยความร่วมมือในโครงการภายใต้กองทุนพิเศษแม่โขง-ล้านช้าง ประจำปี 2565 ระหว่างกระทรวงอุตสาหกรรมและสถานเอกอัครราชทูตสาธารณรัฐประชาชนจีนประจำประเทศไทย
เพื่อสร้างรายได้และเพิ่มขีดความสามารถในการแข่งขันของประเทศไทย เสริมสร้างสมรรถนะด้านความมั่นคงทางอาหารด้านอุตสาหกรรมเกษตรแปรรูปและการทวนสอบผลิตภัณฑ์เศรษฐกิจหมุนเวียนสำหรับบรรจุภัณฑ์พลาสติกในห่วงโซ่อุปทาน
ประเทศไทยจึงตกลงรับความช่วยเหลือจากจีนภายใต้กองทุนพิเศษแม่โขง-ล้านช้าง ประจำปี 2565 ซึ่งจะเป็นกลไกในการเสริมสร้างความร่วมมือด้านอุตสาหกรรมระหว่างกันและเป็นการสร้างเครือข่ายเพื่อแลกเปลี่ยนองค์ความรู้ระหว่างหน่วยงานปฏิบัติที่จะเป็นประโยชน์ต่อการพัฒนาศักยภาพการผลิตในอนุภูมิภาคนี้
โดยภายหลังจากที่ไทยได้รับทุนของกองทุนดังกล่าวแล้ว งบประมาณที่ได้รับจะมี 3 หน่วยงานนำไปจัดกิจกรรมโครงการเพื่อเสริมสร้างสมรรถนะของไทยตามวัตถุประสงค์ของกองทุนเพื่อให้เกิดสันติภาพและความมั่งคั่งต่อประเทศสมาชิกกรอบความร่วมมือแม่โขง – ล้านช้าง
โดย “สำนักงานเศรษฐกิจอุตสาหกรรม” และ “สถาบันอาหาร” จะรับผิดชอบดำเนิน…. โครงการเสริมสร้างสมรรถนะด้านความมั่นคงทางอาหารในอุตสาหกรรมเกษตรแปรรูประหว่างประเทศลุ่มแม่น้ำโขงและสาธารณรัฐประชาชนจีน ด้วยงบประมาณ 225,600 เหรียญสหรัฐฯ ระยะเวลาดำเนินโครงการ 18 เดือน
“สถาบันรับรองมาตรฐานไอเอสโอ (ISO)” จะรับผิดชอบกิจกรรม…..โครงการเสริมสร้างสมรรถนะด้านเศรษฐกิจหมุนเวียนในภูมิภาคแม่โขง-ล้านช้าง: การทวนสอบผลิตภัณฑ์บรรจุภัณฑ์พลาสติกในห่วงโซ่อุปทาน ด้วยงบประมาณ 215,000 เหรียญสหรัฐฯ ระยะเวลาดำเนินโครงการ 12 เดือน
"ทั้ง 2 โครงการสอดคล้องเป็นอย่างดีกับการส่งเสริมโมเดลเศรษฐกิจ BCG ของรัฐบาลไทย ที่เป็นการพัฒนาเศรษฐกิจแบบองค์รวม โดยที่อุตสาหกรรมเกษตรแปรรูปจะเป็นการสร้างมูลค่าเพิ่มแก่สินค้าเกษตร จะช่วยให้เกษตรกรสามารถมีรายได้เพิ่มขึ้นจากผลผลิตทางการเกษตรด้วยการนำผลผลิตทางการเกษตรมาเพิ่มลักษณะพิเศษหรือจุดเด่นบางอย่างให้ต่างไปจากเดิม เพื่อให้ตรงต่อความต้องการของผู้บริโภคมากยิ่งขึ้น "น.ส.ทิพานัน กล่าว
น.ส.ทิพานัน ศิริชนะ รองโฆษกประจำสำนักนายกรัฐมนตรี แถลงว่า ตรงนี้รวมถึง การพัฒนาสินค้าเกษตรแปรรูปเพื่อความมั่นคงทางอาหาร และในส่วนของโครงการการทวนสอบผลิตภัณฑ์บรรจุภัณฑ์พลาสติกในห่วงโซ่อุปทานนั้น จะทำให้มีส่วนสำคัญที่จะทำให้มาตรฐานบรรจุภัณฑ์พลาสติกของสินค้าไทยทัดเทียมสากล เป็นที่ยอมรับ โดยเฉพาะในประเด็นลดผลกระทบด้านขยะพลาสติกที่จะทำให้เกิดการดำเนินการเพื่อเป้าหมายการพัฒนาอย่างยั่งยืนด้านสิ่งแวดล้อม
วันอังคารที่ 20 กันยายน 2565
ดีอีเอส ลงนามข้อตกลงการรับทุน พัฒนาภูเก็ตสู่ “เมืองอัจฉริยะ”
ดีอีเอส ลงนามข้อตกลงการรับทุน พัฒนาภูเก็ตสู่ “เมืองอัจฉริยะ”
เมื่อวันที่19กันยายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การต้อนรับนายอรุณเวนคาทารามานผู้ช่วยรัฐมนตรีว่าการกระทรวงพาณิชย์สหรัฐอเมริกาด้านตลาดโลกพร้อมด้วยนางเกว็นคาร์ดโนอุปทูตรักษาการแทนเอกอัครราชทูตสหรัฐอเมริกาประจำประเทศไทยและคณะเนื่องในโอกาสเข้าเยี่ยมคารวะและหารือทวิภาคีณห้องรับรองแขกต่างประเทศชั้น9กระทรวงดิจิทัลเพื่อเศรษฐกิจและสังคมโดยหารือแนวทางการส่งเสริมความร่วมมือด้านเทคโนโลยีสารสนเทศการสื่อสารและดิจิทัลอาทิคลื่นความถี่6กิกะเฮิร์ทซ์5GและSmart Cityรวมทั้งแลกเปลี่ยนความร่วมมือและองค์ความรู้ในสาขาที่มีความสนใจร่วมกัน
จากนั้นนายชัยวุฒิธนาคมานุสรณ์ได้ร่วมเป็นสักขีพยานการลงนามร่างข้อตกลงการรับทุน(Grant Agreement)โครงการความร่วมมือPhuket Smart City Technical Assistant Packageระหว่างสำนักงานส่งเสริมเศรษฐกิจดิจิทัล(ดีป้า)และองค์การการค้าและการพัฒนาแห่งสหรัฐอเมริกา(U.S Trade and Development Agency: USTDA)ร่วมกับนายอรุณเวนคาทารามานและนางเกว็นคาร์ดโนการลงนามร่างข้อตกลงการรับทุน
ที่ผ่านมาครม.เห็นชอบในหลักการร่างข้อตกลงการรับทุน(Grant Agreement)โครงการความร่วมมือPhuket Smart City Technical Assistant Packageดังกล่าวโดยข้อตกลงรับทุนมีผลบังคับใช้เป็นระยะเวลา5ปีวัตถุประสงค์คือ1.เพื่อสนับสนุนความช่วยเหลือทางวิชาการในการศึกษาและจัดทำแผนความช่วยเหลือด้านเทคนิค(Technical Assistance)ให้แก่โครงการภูเก็ตเมืองอัจฉริยะและช่วยพัฒนาโครงสร้างพื้นฐานระบบเทคโนโลยีสารสนเทศและการสื่อสารที่จำเป็นในจังหวัดภูเก็ต2.เพื่อให้ข้อเสนอแนะด้านเทคนิคที่เกี่ยวข้องกับการบริหารจัดการเมืองอัจฉริยะการพัฒนาต่อยอดระบบการจัดเก็บและพัฒนาข้อมูลของเมือง(City Data Platform)การพัฒนาศูนย์บัญชาการสถานการณ์และเหตุการณ์ฉุกเฉิน(Command Center)การประเมินโครงสร้างพื้นฐานของเมืองและให้ข้อเสนอแนะในการขับเคลื่อนการประยุกต์ใช้เทคโนโลยีดิจิทัลให้เป็นรูปธรรมและ3.เพื่อให้ข้อเสนอแนะด้านการพัฒนาทักษะด้านเทคนิคที่จำเป็นสนับสนุนการพัฒนาหลักสูตรฝึกอบรมบุคคลากรด้านเทคนิคที่เกี่ยวข้องเพื่อให้เกิดความยั่งยืน
****************
วันพฤหัสบดีที่ 22 กันยายน 2565
พม. เตรียมจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” 29 ก.ย. - 3 ต.ค. 65 นี้
พม. เตรียมจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” 29 ก.ย. - 3 ต.ค. 65 นี้
เมื่อวันที่ 20 กันยายน 2565 เวลา 16.00 น. ที่กระทรวงการพัฒนาสังคมและความมั่นคงของมนุษย์ (พม.) สะพานขาว ถนนกรุงเกษม กรุงเทพฯ นายอนุกูล ปีดแก้ว อธิบดีกรมพัฒนาสังคมและสวัสดิการ ในฐานะโฆษกกระทรวงการพัฒนาสังคมและความมั่นคงของมนุษย์ (พม.) และประธานอำนวยการจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” เปิดเผยว่า กระทรวง พม. ได้กำหนดจัดงานครบรอบ 20 ปี ระหว่างวันที่ 29 กันยายน ถึง 3 ตุลาคม 2565 เนื่องจากวันที่ 3 ตุลาคม 2565 เป็นวันคล้ายวันสถาปนากระทรวง พม. ครบรอบ 20 ปี
นายอนุกูล กล่าวต่อไปว่า กระทรวง พม. จัดตั้งขึ้นตาม พ.ร.บ. ปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม 2545 เพื่อเป็นหน่วยงานหลักด้านสังคมของภาครัฐสำหรับการขับเคลื่อนงานตามนโยบายของรัฐบาลในการพัฒนาคุณภาพชีวิตที่ดีและเสริมสร้างความมั่นคงในการดำรงชีวิตให้กับประชาชนทุกกลุ่มเป้าหมายตั้งแต่เด็ก เยาวชน สตรี ผู้สูงอายุ คนพิการ และผู้ด้อยโอกาสในสังคม อีกทั้งบูรณาการความร่วมมือในการทำงานกับภาคีเครือข่ายทุกภาคส่วนทั้งภาครัฐ เอกชน และประชาสังคม โดยยึดประชาชนเป็นศูนย์กลาง ซึ่งในวันที่ 3 ตุลาคม 2565 นี้ ตรงกับวันคล้ายวันสถาปนากระทรวง พม. ครบรอบ 20 ปี จึงได้กำหนดจัดงาน “20 ปี พม. เสริมพลัง สร้างโอกาส พัฒนาคนทุกช่วงวัย” เป็นระยะเวลา 5 วัน ระหว่างวันที่ 29 กันยายน ถึง 3 ตุลาคม 2565 เวลา 09.00 - 16.00 น. ณ กระทรวง พม. สะพานขาว ถนนกรุงเกษม กรุงเทพฯ เพื่อเป็นการแสดงเจตนารมณ์ที่แน่วแน่ในการขับเคลื่อนงานด้านสังคมในภาพรวมของประเทศสำหรับประชาชนทุกกลุ่มเป้าหมาย ด้วยการแสดงผลงานอันเป็นรูปธรรมตลอดระยะเวลา 20 ปีที่ผ่านมา โดยได้ระดมทุกหน่วยงานสังกัดกระทรวง พม. ร่วมกันจัดงานครั้งนี้
นายอนุกูล กล่าวต่อไปอีกว่า ภายในงานมีกิจกรรมที่หลากหลายและน่าสนใจมากมาย ทั้งด้านวิชาการ โดยผู้มีชื่อเสียงมาร่วมปาฐกถาพิเศษ มีพิธีลงนาม MOU เพื่อการพัฒนาคุณภาพชีวิตกลุ่มเปราะบาง การสร้างความร่วมมือต่าง ๆ และมีพิธีรับมอบรถเข็นคนพิการ จำนวน 1,000 คัน นอกจากนี้ ยังมีพิธีรับมอบการสนับสนุนอาหารจากมูลนิธิเจริญโภคภัณฑ์พัฒนาชีวิตชนบท ตลอดจนกิจกรรมแฟชั่นโชว์ : DWF Fashion Show 2022 "Weaving a Dream" และมีพิธีมอบโล่รางวัลเชิดชูเกียรติ พร้อมเกียรติบัตรแก่ผู้ได้รับการคัดเลือก อีกด้วย
นายอนุกูล กล่าวเพิ่มเติมว่า สุดท้ายนี้ ยังมีกิจกรรมพิเศษสำหรับประชาชนที่เข้าร่วมงานครั้งนี้ไม่ควรพลาด โดย การเคหะแห่งชาติ (กคช.) จะนำบ้านทั้งเช่าและเช่าซื้อเป็นจำนวนกว่า 10,000 ยูนิต ในโครงการต่างๆ ในพื้นที่กรุงเทพฯ ปริมณฑล และต่างจังหวัด มาเปิดให้จองด้วยข้อเสนอพิเศษ เพื่อให้ประชาชนได้มีที่อยู่อาศัยที่มั่นคงในราคาที่เหมาะสม อีกทั้งสำนักงานธนานุเคราะห์ (สธค.) ซึ่งเป็นโรงรับจำนำของรัฐได้จัดกิจกรรมประมูลทรัพย์หลุดจำนำ ราคาพิเศษ ตลอดจนมีการจำหน่ายสินค้าธงฟ้าราคาถูกอีกด้วย ทั้งนี้ ขอเชิญชวนพี่น้องประชาชนเข้าร่วมงานครั้งนี้ เพื่อเป็นกำลังสำคัญในการขับเคลื่อนสังคมไทยไปด้วยกัน ให้เข้มแข็ง โดยไม่ทิ้งใครไว้ข้างหลัง
วันศุกร์ที่ 2 กันยายน 2565
ดีอีเอส เปิดตัวเลขคดีออนไลน์เดือน ส.ค. เสียหายกว่า 3 พันล้าน
ดีอีเอส เปิดตัวเลขคดีออนไลน์เดือน ส.ค. เสียหายกว่า 3 พันล้าน
ดีอีเอส เปิดตัวเลขแจ้งความออนไลน์เดือน ส.ค. 65 พบเป็นคดีออนไลน์ 17,254 คดี มูลค่าความเสียหายรวมทะลุ 3.3 พันล้านบาท รุกอายัดบัญชีแล้ว 4,066 บัญชี
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง (ดีอีเอส) กล่าวว่า ช่วงเดือนที่ผ่านมา พบมีประชาชนติดต่อแจ้งความคดีออนไลน์ผ่านระบบ www.thaipoliceonline.com รวมทั้งสิ้น 17,254 คดี คิดเป็นมูลค่าความเสียหายรวม 3,317,955,389 บาท โดยหลังจากการประสานงานร่วมกับภาคส่วนที่เกี่ยวข้อง ได้ดำเนินการอายัดบัญชีที่ใช้ในการกระทำความผิด 4,066 บัญชี
ทั้งนี้ เป็นที่น่าสังเกตว่าคดีออนไลน์ที่ได้รับแจ้งความส่วนใหญ่ ในเดือนล่าสุดนี้ ประเภทคดีที่มีผู้เสียหายแจ้งเข้ามาเป็นลำดับต้นๆ เปลี่ยนแปลงไปจากข้อมูลภาพรวมที่เคยทำการสรุปไว้ช่วง 4 เดือนแรก หลังจากสำนักงานตำรวจแห่งชาติ (สตช.) มีการเปิดรับแจ้งความออนไลน์ผ่านเว็บไซต์ www.thaipoliceonline.com
โดยประเภทคดีออนไลน์ที่ได้รับการแจ้งความมากสุด 5 อันดับแรก ในเดือน ส.ค. ที่ผ่านมา ได้แก่ 1.ซื้อสินค้าแต่ไม่ได้รับสินค้า (34.09%) 2.หลอกให้ลงทุนในรูปแบบต่างๆ (19.21%) 3.หลอกให้ทำงานออนไลน์ (13.20%) 4.หลอกให้กู้เงินแต่ไม่ได้เงิน (12.48%) และ 5.ข่มขู่ให้เกิดความหวาดกลัว หรือ Call Center (6.08%)
“เมื่อย้อนไปสถิติรวม 4 เดือนก่อนหน้า เมื่อเดือน ก.ค. ที่ผ่านมา ตอนนั้นคดีออนไลน์ที่มีการแจ้งความเข้ามาลำดับต้นๆ จะเกาะกลุ่มที่คดีหลอกหลวงด้านการเงิน ขณะที่ ล่าสุดเริ่มมีการแจ้งความเกี่ยวกับการถูกหลอกลวงจากการซื้อสินค้าออนไลน์เข้ามามากขึ้น อาจสะท้อนได้ว่าช่องทางการแจ้งความออนไลน์ผ่านเว็บไซต์ ที่สะดวกสบาย ขั้นตอนต่างๆ เป็นไปอย่างรวดเร็ว สามารถเข้าถึงประชาชนที่เป็นผู้บริโภคมากขึ้น และได้รับความเชื่อถือว่าเป็นช่องทางที่ช่วยแก้ไขปัญหาความเดือดร้อนให้พวกเขาได้” นางสาวนพวรรณกล่าว
ทั้งนี้ ระบบรับแจ้งความออนไลน์ เป็นช่องทางที่ช่วยให้ประชาชนสามารถแจ้งความได้สะดวกและรวดเร็วขึ้น สามารถแจ้งความทางเว็บไซต์ www.thaipoliceonline.com โดยลงทะเบียนเพื่อยืนยันตัวตน กรอกข้อมูลทางคดี ตามขั้นตอนจนเสร็จ ผู้แจ้งจะได้รับ “เลขรับแจ้งความออนไลน์ หรือ Case ID” อีกทั้ง มีระบบรายงานความคืบหน้าทางคดีในระบบออนไลน์ โดยผู้เสียหายสามารถติดตามความคืบหน้า ส่งข้อมูลเพิ่มเติม หรือสอบถามปัญหาผ่านระบบได้ตลอดเวลา
ปัจจุบันกระทรวงดิจิทัลฯ และหลายหน่วยงาน เปิดช่องทางให้ประชาชนที่เดือดร้อนจากปัญหาคดีออนไลน์และอาชญากรรมทางเทคโนโลยี สามารถแจ้ง และเข้าถึงความช่วยเหลือได้สะดวกรวดเร็วยิ่งขึ้น หากพบเบาะแส สามารถแจ้งข้อมูลได้ผ่านช่องทางต่างๆ ดังนี้ โทร.1212 OCC ศูนย์ช่วยเหลือและจัดการปัญหาออนไลน์ ของสำนักงานพัฒนาธุรกรรมอิเล็กทรอนิกส์ (ETDA) ในสังกัดดีอีเอส เพจอาสาจับตาออนไลน์ https://m.facebook.com/DESMonitor/ แจ้งความออนไลน์ได้ตลอด 24 ชั่วโมงผ่านเว็บไซต์ https://thaipoliceonline.com สายด่วน บช.สอท. 1441
*****************************
วันอังคารที่ 11 ตุลาคม 2565
แนะประชาชนตรวจสอบก่อนโอนเงินบริจาค หลังดีอีเอสพบบางเพจต้องสงสัยโกงเงินช่วยเหลือครอบครัวผู้ประสบเหตุที่หนองบัวลำภู เตือนมิจฉาชีพอย่าซ้ำเติมผู้ประสบภัยและสูญเสีย
แนะประชาชนตรวจสอบก่อนโอนเงินบริจาค หลังดีอีเอสพบบางเพจต้องสงสัยโกงเงินช่วยเหลือครอบครัวผู้ประสบเหตุที่หนองบัวลำภู เตือนมิจฉาชีพอย่าซ้ำเติมผู้ประสบภัยและสูญเสีย ฝ่าฝืนเจอทั้งคดีกระทำผิดเกี่ยวกับคอมพิวเตอร์ และฉ้อโกงประชาชน ติดคุก 5 ปี ปรับ 1 แสนบาท
วันที่ 11 ตุลาคม 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า กระทรวงดิจิทัลเพื่อเศรษฐกิจและสังคม(ดีอีเอส) ได้ดำเนินการ ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายให้เฝ้าระวัง ตรวจสอบไม่ให้มีการใช้สื่อสังคมออนไลน์หรือช่องทางอื่น ๆ ในการหลอกลวงประชาชนที่ต้องการบริจาคกรณีต่าง ๆ
ทั้งนี้ ดีอีเอสได้พบมีผู้โพสต์ทางโซเชียลมีเดียเพื่อเชิญชวนร่วมบริจาคแก่ครอบครัวผู้เสียชีวิตและบาดเจ็บจากเหตุการณ์ที่ศูนย์พัฒนาเด็กเล็ก อบต.อุทัยสวรรค์ อ.นากลาง จ.หนองบัวลำภู จำนวน 13 เพจ โดยพบเป็นเพจต้องสงสัยว่ามีการหลอกลวงประชาชน 2 เพจ ซึ่งต่อมาได้มีการลบโพสต์ออกไปแล้ว แต่เจ้าหน้าที่ได้รวบรวมข้อมูลส่งเจ้าหน้าที่ตำรวจแล้ว ขณะนี้อยู่ระหว่างตรวจสอบโดยหากพบว่าเป็นการเจตนาหลอกลวงประชาชนจริง จะมีการดำเนินคดีทางกฎหมายอย่างเด็ดขาด
น.ส.ไตรศุลี กล่าวว่า ในช่วงเวลาที่ผู้สูญเสียต่างยังอยู่ในความโศกเศร้า มีพี่น้องชาวไทยจำนวนมากที่ประสงค์จะร่วมส่งกำลังใจในรูปแบบเงินบริจาค รัฐบาลขอเน้นย้ำให้ประชาชนที่ต้องการบริจาคเงินไม่ว่าจะเป็นการบริจาคแก่ครอบครัวผู้เสียหายจากเหตุการณ์ที่หนองบัวภู หรือบริจาคแก่ผู้ประสบภัยธรรมชาติ น้ำท่วม ขอให้ตรวจสอบโดยละเอียดก่อนโอนเงินบริจาค ให้แน่ใจว่าผู้เปิดรับบริจาคแต่ละช่องทางนั้นเป็นหน่วยงาน หรือบุคคลที่มีความน่าเชื่อถือ และมั่นใจว่าเงินบริจาคจะส่งไปยังครอบครัวผู้ประสบเหตุ
นอกจากนี้ รัฐบาลขอเตือนผู้ที่คิดฉวยโอกาสหลอกลวงประชาชนว่า ช่วงเวลานี้คนไทยควรช่วยเหลือให้กำลังใจ ขออย่าซ้ำเติมครอบครัวผู้สูญเสีย หรือผู้ประสบภัยต่าง ๆ ด้วยการหาประโยชน์กับช่วงเวลาที่ยากลำบาก โดยกระทรวงดีอีเอสได้มีเจ้าหน้าที่เฝ้าระวังการกระทำผิดผ่านช่องทางต่าง ๆ อย่างเข้มงวด ทั้ง Facebook , YouTube, Instagram พร้อมกับประสานงานกับเจ้าหน้าที่ตำรวจในการดำเนินการตามกฎหมายอย่างใกล้ชิด
ทั้งนี้ หากพบการฝ่าฝืน เจ้าหน้าที่ตรวจสอบพบเป็นการหลอกลวงประชาชน จะมีความผิดทั้งในส่วนของการนำเข้าข้อมูลอันเป็นเท็จ ตาม พ.ร.บ.การกระทำผิดเกี่ยวกับคอมพิวเตอร์ มาตรา 14 (1) มีโทษจําคุกไม่เกิน 5 ปี หรือปรับไม่เกิน 1 แสนบาท หรือทั้งจําทั้งปรับ และยังเข้าข่ายการฉ้อโกงประชาชน ตามประมวลกฎหมายอาญา มาตรา 343 โทษจำคุกไม่เกิน 5ปี หรือปรับไม่เกิน 1 แสนบาท หรือทั้งจำทั้งปรับด้วย
วันศุกร์ที่ 9 กันยายน 2565
รัฐบาลขยายวงเงินค้ำประกันเพิ่ม 50,000 ล้านบาท เติมสภาพคล่อง SME หนุน BCG Model  ดอกเบี้ยต่ำ
รัฐบาลขยายวงเงินค้ำประกันเพิ่ม 50,000 ล้านบาท เติมสภาพคล่อง SME หนุน BCG Model  ดอกเบี้ยต่ำ
วันที่ 9 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี จากสถานการณ์การแพร่ระบาดของเชื้อไวรัสโคโรนา (COVID-19) เริ่มบรรเทาลง ส่งผลให้ภาคธุรกิจบางสาขาเริ่มส่งสัญญาณกลับมาฟื้นตัว แต่ยังมีผู้ประกอบการอีกจำนวนมาก โดยเฉพาะผู้ประกอบการวิสาหกิจขนาดกลางและขนาดย่อม (Small and Medium Enterprises : SMEs) รวมทั้ง ผู้ประกอบการรายย่อยที่ยังได้รับผลกระทบจากภาวะเศรษฐกิจที่ชะลอตัวและยังไม่สามารถเข้าถึงแหล่งเงินทุนในระบบสถาบันการเงินได้อย่างเพียงพอ รัฐบาลเล็งเห็นความสำคัญต้องการให้ผู้ประกอบการขนาดกลาง ขนาดย่อม และผู้ประกอบการรายย่อย สามารถเข้าถึงแหล่งเงินทุนในระบบสถาบันการเงินได้อย่างทั่วถึงและมีสภาพคล่องที่เพียงพอในการดำเนินธุรกิจ
นางสาวรัชดาฯ กล่าวว่า รัฐมนตรีว่าการกระทรวงการคลังให้ความเห็นชอบการขยายวงเงินค้ำประกันสินเชื่อภายใต้ พ.ร.ก.ฟื้นฟู ระยะที่ 2 อีกจำนวน 50,000 ล้านบาท ให้บรรษัทประกันสินเชื่ออุตสาหกรรมขนาดย่อม (บสย.) ค้ำประกันเต็มวงเงินสินเชื่อ โดยเริ่มใช้ตั้งแต่วันที่ 1 ก.ย.65 เป็นต้นไป ผ่านมาตรการ “บสย.พร้อมช่วย” ซึ่งจะให้ความช่วยเหลือทางการเงินแก่ผู้ประกอบธุรกิจที่กำลังก้าวสู่การเปลี่ยนผ่าน และการเปิดประเทศ สู่ BCG Model ด้วยอัตราดอกเบี้ยต่ำ ค่าธรรมเนียมค้ำประกันถูก เพียง 3% ใน 2 ปีแรก และยังค้ำประกันเต็มวงเงิน ซึ่งช่วยผู้ประกอบการได้รับประโยชน์มากถึง 3 ต่อ ดังนี้ 1. อัตราดอกเบี้ยสินเชื่อ 2% ใน 2 ปีแรก (รัฐชดเชยดอกเบี้ย 6 เดือนแรก) 2. ค่าธรรมเนียมค้ำประกันสินเชื่อ 1% ใน 2 ปีแรก และ 3. บสย. พร้อมค้ำประกันสินเชื่อแบบเต็มวงเงิน ส่วนระยะเวลาโครงการตั้งแต่วันที่ 1 กันยายน 2565 – วันที่ 9 เมษายน 2566 (ตามกรอบระยะเวลาของธนาคารแห่งประเทศไทย)
นางสาวรัชดาฯ กล่าวว่า กลุ่มธุรกิจเป้าหมายภายใต้ BCG Model ที่ได้รับการสนับสนุน ได้แก่ กลุ่มดิจิทัลเทคโนโลยี เพื่อเพิ่มประสิทธิภาพการบริหารจัดการธุรกิจ กลุ่มที่กำลังปรับไปสู่กระบวนการผลิต และบริการแบบออโตเมชั่น กลุ่มธุรกิจด้านสิ่งแวดล้อม ระบบประหยัดพลังงาน พลังงานทดแทน และพลังงานสะอาด กลุ่มธุรกิจที่พัฒนาและออกแบบผลิตภัณฑ์ที่เป็นมิตรต่อสิ่งแวดล้อมในรูปแบบ Zero waste และกลุ่มธุรกิจนวัตกรรมที่เสริมความสามารถในการแข่งขัน
“รัฐบาลมั่นใจว่ามาตรการดังกล่าวจะช่วยให้ผู้ประกอบการ SMEs และผู้ประกอบการรายย่อยสามารถเข้าถึงแหล่งเงินทุนได้มากขึ้น มีสภาพคล่องที่เพียงพอและสามารถดำเนินธุรกิจต่อไปได้ ซึ่งจะเป็นฟันเฟืองสำคัญที่จะช่วยผลักดันให้เศรษฐกิจไทยกลับมาขยายตัวได้อย่างเต็มศักยภาพต่อไป” นางสาวรัชดาฯ กล่าว
วันเสาร์ที่ 1 ตุลาคม 2565
1 ต.ค. ยกเลิกแอปไทยชนะ ไม่ตรวจเอกสารโควิดผู้เดินทางเข้าไทย
รองโฆษกรัฐบาลเผย 1 ต.ค. ยกเลิกแอปไทยชนะ ไม่ตรวจเอกสารโควิดผู้เดินทางเข้าไทย
วันนี้(1ต.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่าเพื่อให้สอดคล้องกับการปรับโรคโควิด19เป็นโรคติดต่อที่ต้องเฝ้าระวังนับตั้งแต่วันที่1ตุลาคม2565กรมควบคุมโรคกระทรวงสาธารณสุขยกเลิกแอปไทยชนะซึ่งข้อมูลทั้งหมดในระบบจะถูกทำลายทิ้งตามมาตรฐานความปลอดภัยทางสารสนเทศขณะที่กรมการกงสุลกระทรวงการต่างประเทศยกเลิกการตรวจสอบเอกสารที่เกี่ยวข้องกับโรคโควิด19อาทิเอกสารรับรองการได้รับวัคซีนและผลตรวจหาเชื้อโควิด-19สำหรับผู้เดินทางเข้าประเทศไทย
“ขณะนี้โรคโควิด19ได้ถูกปรับลดเป็นโรคติดต่อที่ต้องเฝ้าระวังอย่างไรก็ตามรัฐบาลยังคงติดตามสถานการณ์การแพร่เชื้ออย่างใกล้ชิดรวมถึงการรับวัคซีนเข็มกระตุ้นยังคงเป็นสิ่งจำเป็นเพราะช่วยลดความเสี่ยงต่ออาการรุนแรงได้มากโดยเฉพาะในกลุ่มผู้สูงอายุจึงอยากให้ประชาชนมารับการฉีดวัคซีนให้ครบถ้วนอีกทั้งการเว้นระยะห่างการใส่หน้ากากเมื่ออยู่ในสถานที่แออัดยังคงเป็นสิ่งสำคัญในการป้องกันการติดเชื้อแม้อาการจะไม่รุนแรงแต่ก็อาจเป็นLong Covidได้มากไปกว่านั้นรัฐบาลได้จัดหาวัคซีนไฟเซอร์สำหรับเด็อายุหกเดือนถึงสี่ขวบจำนวนสามล้านโดสไว้แล้วคาดว่าจะมาถึงและกระจายการฉีดให้แก่เด็กทั่วประเทศในช่วงครึ่งหลังของเดือนตุลาคมนี้”นางสาวรัชดากล่าว
———————
วันอังคารที่ 25 ตุลาคม 2565
ครม.รับทราบการประเมินการปฏิบัติตามกฎอนามัยระหว่างประเทศของไทย มอบหน่วยงานเกี่ยวข้องให้การสนับสนุน แสดงสมรรถนะความพร้อมสำหรับภาวะฉุกเฉินด้านสาธารณสุขของประเทศ
ครม.รับทราบการประเมินการปฏิบัติตามกฎอนามัยระหว่างประเทศของไทย มอบหน่วยงานเกี่ยวข้องให้การสนับสนุน แสดงสมรรถนะความพร้อมสำหรับภาวะฉุกเฉินด้านสาธารณสุขของประเทศ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 25 ต.ค. 65 ได้รับทราบการประเมินการปฏิบัติตามกฎอนามัยระหว่างประเทศโดยผู้เชี่ยวชาญขององค์การอนามัยโลกของประเทศไทย ครั้งที่2 ระหว่างวันที่ 31 ต.ค.- 4 พ.ย. 65 โดยการประเมินดังกล่าวสืบเนื่องจากกฎอนามัยระหว่างประเทศมีสถานะเป็นสนธิสัญญาระหว่างประเทศ ซึ่งผูกพันประเทศไทยในฐานะรัฐภาคีการปฏิบัติตามข้อกำหนด โดยการประเมินจะมีขึ้นทุก 5 ปี
อย่างไรก็ตาม เนื่องจากการประเมินตามตามคู่มือของกฎอนามัยระหว่างประเทศ ครอบคลุมงานที่อยู่ในอำนาจหน้าที่และความรับผิดชอบของกรมต่างๆ ในหลายกระทรวงรวมถึงภาคเอกชน ซึ่งต้องอาศัยความร่วมมือของหลายหน่วยงานในการเข้ารับการตรวจประเมิน จึงต้องเสนอให้ ครม. รับทราบเพื่อให้กระทรวงสาธารณสุขในฐานะผู้ประสานงานกฎอนามัยระหว่างประเทศ สามารถประสานผู้แทนของทุกหน่วยงานที่เกี่ยวข้องได้อย่างมีประสิทธิภาพ และร่วมกันเตรียมความพร้อมในการเสนอผลการปฏิบัติตามกฎอนามัยระหว่างประเทศ ต่อผู้เชี่ยวชาญขององค์การอนามัยโลกในครั้งนี้เป็นไปด้วยความเรียบร้อยต่อไป
น.ส.ไตรศุลี กล่าวว่า องค์การอนามัยโลกได้กำหนดกรอบการติดตามและประเมินการปฏิบัติตามกฎอนามัยระหว่างประเทศ โดยรัฐภาคีจะต้องจัดทำรายงานการประเมินสมรรถนะประจำปี ส่งให้องค์การอนามัยโลกเพื่อรวบรวมและวิเคราะห์เสนอในที่ประชุมสมัชชาอนามัยโลกในปีนั้นๆ โดยผลประเมินจะถูกใช้เป็นตัวชี้วัดตามเป้าหมายการพัฒนาที่ยั่งยืนขององค์การสหประชาชาติ ที่สะท้อนมีศักยภาพการดำเนินการตามกฎอนามัยระหว่างประเทศ และการเตรียมความพร้อมสำหรับภาวะฉุกเฉินด้านสาธารณสุขของรัฐภาคี
สำหรับการประเมินตามข้อกำหนดของกฎอนามัยระหว่างประเทศในครั้งนี้ จะดำเนินการประเมินใน 4 กลุ่ม รวม 19 ด้าน ประกอบด้วย 1)กลุ่มการป้องกัน 8 ด้าน 2)กลุ่มการตรวจจับ 3 ด้าน 3)กลุ่มการตอบโต้ 5 ด้าน และ 4)กลุ่มเฉพาะภาวะอันตราย 3 ด้าน
วันจันทร์ที่ 12 กันยายน 2565
ที่ปรึกษาฯ สุชาติ ให้ สมาคมการค้าอุตสาหกรรมกัญชงไทยเข้าพบ
ที่ปรึกษาฯ สุชาติ ให้ สมาคมการค้าอุตสาหกรรมกัญชงไทยเข้าพบ
วันนี้ (12 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม มอบหมายให้นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม เป็นผู้แทน ในโอกาสที่สมาคมการค้าอุตสาหกรรมกัญชงไทย นำ Mr. Takashi Okanuma, Co-Founder of International Hemp Environmental Forum จากประเทศญี่ปุ่น และคณะเข้าพบ เพื่อร่วมกันหารือเกี่ยวกับโอกาสในการพัฒนาอุตสาหกรรมกัญชงของไทยและญี่ปุ่น และแนวทางการแลกเปลี่ยนเทคโนโลยีด้านต่าง ๆ อาทิ นำเส้นใยกัญชงมาผลิตเป็นเสื้อผ้า หรือชิ้นส่วนรถยนต์ ซึ่งทางญี่ปุ่นยินดีที่จะให้ความร่วมมืออย่างเต็มที่ ทั้งนี้ทางกระทรวงอุตสาหกรรมได้เชิญชวนนักลงทุนญี่ปุ่นให้ร่วมมาศึกษานวัตกรรมกัญชงในไทยที่มีความหลากหลาย โดยนับเป็นการเจรจาด้านการพัฒนากัญชงที่สำเร็จไปอีกก้าว โดยมี นายจุลพงษ์ ทวีศรี รองปลัดกระทรวงอุตสาหกรรม และผู้บริหารกระทรวงอุตสาหกรรมเข้าร่วมด้วย ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
วันจันทร์ที่ 17 ตุลาคม 2565
เชิญชวนประชาชนร่วมกิจกรรมน้อมรำลึกถึงในหลวงรัชกาลที่ 9
วันพุธที่ 12 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลจัดกิจกรรมน้อมรำลึกพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวันคล้ายวันสวรรคต 13 ต.ค.2565 โดยในส่วนกลางมีพิธีทำบุญตักบาตร และพิธีสวดพระพุทธมนต์ ณ วัดพระราม 9 กาญจนาภิเษก เขตห้วยขวาง กรุงเทพฯ และงานสานสัมพันธ์เครือข่ายรวมใจรำลึกในพระมหากรุณาธิคุณ “อัครศิลปิน” ณ หออัครศิลปิน อ.คลองหลวง จ.ปทุมธานี ส่วนภูมิภาค สำนักงานวัฒนธรรมจังหวัดร่วมกับเครือข่ายจะจัดกิจกรรมถวายพระราชกุศลตามบริบทของแต่ละพื้นที่ นอกจากนี้ ยังมีการเผยแพร่ภาพยนตร์ข่าวบันทึกเหตุการณ์การปฏิบัติพระราชกรณียกิจทางช่องยูทูบของหอภาพยนตร์ (องค์การมหาชน) ประชาชนสามารถร่วมกิจกรรมได้ในวันพรุ่งนี้ (13ต.ค.65)
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 28 ตุลาคม 2565
​ขยายเวลายกเว้นภาษีเงินได้บุคคลธรรมดาแก่วิสาหกิจชุมชน
วันพฤหัสบดีที่ 27 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลแบ่งเบาภาระวิสาหกิจชุมชนซึ่งเป็นกิจการขนาดเล็กอย่างต่อเนื่อง
โดยอนุมัติหลักการร่างกฎกระทรวงการคลังออกตามความในประมวลรัษฎากร
ซึ่งเป็นการขยายระยะเวลาการยกเว้นภาษีเงินได้บุคคลธรรมดาให้แก่วิสาหกิจชุมชนตามกฎหมายว่าด้วยการส่ง
เสริมวิสาหกิจชุมชน เฉพาะที่เป็นห้างหุ้นส่วนสามัญหรือคณะบุคคล ที่ไม่ใช่นิติบุคคล มีเงินได้ปีละไม่เกิน 1.8
ล้านบาท ต่อไปอีก 3 ปี โดยเป็นเงินได้พึงประเมินที่ได้รับตั้งแต่วันที่ 1 ม.ค.2566 – 31 ธ.ค.2568
เพื่อบรรเทาภาระค่าใช้จ่ายให้วิสาหกิจชุมชนที่จดทะเบียนกับกรมส่งเสริมการเกษตร
ได้มีเงินทุนหมุนเวียนไว้ใช้จ่ายในการประกอบกิจการ มีสภาพคล่องมากขึ้น
ดำเนินกิจการได้อย่างต่อเนื่องตลอดจนสามารถเติบโตเป็นวิสาหกิจขนาดกลางและขนาดย่อมได้ในอนาคต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 2 พฤศจิกายน 2565
เกษตรกรใจบุญมอบที่ดินสร้างศูนย์พัฒนาเด็กเล็กแห่งใหม่ แทนหลังที่เกิดเหตุ อุทัยสวรรค์ หนองบัวลำภู
เกษตรกรใจบุญมอบที่ดินสร้างศูนย์พัฒนาเด็กเล็กแห่งใหม่ แทนหลังที่เกิดเหตุ อุทัยสวรรค์ หนองบัวลำภู "จุติ" หนุนการเรียนการสอนรูปแบบใหม่ เพิ่มกล้องวงจรปิด เพิ่มความปลอดภัย
วันที่ 1 พ.ย. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เปิดเผยว่า ขณะนี้ พี่น้องประชาชนในพื้นที่อุทัยสวรรค์ อำเภอนากลาง จังหวัดหนองบัวลำภู เริ่มคลายความโศกเศร้าเสียใจจากเหตุการณ์ความรุนแรงที่เกิดขึ้น ณ ศูนย์พัฒนาเด็กเล็กองค์การบริหารส่วนตำบลอุทัยสวรรค์ ที่ยังคงปิดทำการอยู่ จึงได้เร่งการหาพื้นที่สำหรับตั้งศูนย์พัฒนาเด็กเล็กแห่งใหม่
นายจุติกล่าวต่อไปว่า ในเบื้องต้น เกษตรกรรายหนึ่งในพื้นที่ได้เสนอมอบที่ดิน สปก. จำนวน 1.5 ไร่ สำหรับตั้งศูนย์พัฒนาเด็กเล็กแห่งใหม่ โดยอยู่ห่างจากศูนย์เดิมไม่ไกลประมาณ 200 เมตร และอยู่ใกล้กับที่ทำการ อบต.อุทัยสวรรค์ ซึ่งขณะนี้ สำนักงานปฏิรูปที่ดินเพื่อการเกษตร จังหวัดหนองบัวลำภู กำลังดำเนินการเกี่ยวกับที่ดินดังกล่าว และจะมอบให้กับ อบต.อุทัยสวรรค์ โดยเร็วที่สุด อีกทั้งจะได้รับเงินสนับสนุนการก่อสร้างจากภาคเอกชนอีกด้วย
นายจุติกล่าวเพิ่มเติมว่า ระหว่างการก่อสร้างศูนย์พัฒนาเด็กเล็กแห่งใหม่ มีการขอใช้พื้นที่ชั่วคราวของโรงเรียนบ้านหนองกุงศรีโพธิ์ศรีสมพรในตำบลอุทัยสวรรค์ สำหรับห้องเรียน จำนวน 2 ห้อง และห้องพักครู จำนวน 1 ห้อง โดยจะได้รับงบประมาณปรับปรุงสถานที่จากองค์การบริหารส่วนจังหวัดหนองบัวลำภู อีกทั้งกระทรวง พม. โดยกรมกิจการเด็กและเยาวชน (ดย.) จะได้ประสานสมาคม Montessori นำการเรียนการสอนแบบ Montessori มาพัฒนาศักยภาพบุคลากรและเด็กก่อนวัยเรียน อีกทั้งการเคหะแห่งชาติ (กคช.) จะเข้ามาช่วยปรับปรุงตกแต่งสภาพห้องเรียนให้มีความเหมาะสมแก่การเรียนการสอนของเด็ก โดยมีการติดตั้งกล้องวงจรปิดเพื่อความความปลอดภัย รวมทั้งระบบไฟฟ้าและแสงสว่างอีกด้วย
วันพุธที่ 7 กันยายน 2565
พลเอก ประยุทธ์ ฯ รัฐมนตรีว่าการกระทรวงกลาโหม สั่งการกำลังทหาร ลงพื้นที่สนับสนุนช่วยป้องกันและแก้ปัญหาน้ำท่วมฉับพลัน
จากฝนตกหนักถล่ม กทม.และปริมณฑล
พลเอก คงชีพ ตันตระวาณิชย์ โฆษกกระทรวงกลาโหม เปิดเผยว่า จากสถานการณ์ฝนตกหนัก พื้นที่กรุงเทพมหานครและปริมณฑล เมื่อคืน 6 กันยายน 2565 ที่ผ่านมา กระทรวงกลาโหม โดยหน่วยทหารทุกเหล่าทัพ ที่มีที่ตั้งใน กรุงเทพมหานครและปริมณฑล ได้กระจายกำลัง เครื่องมือช่างและเครื่องสูบน้ำ ตามสั่งการ พลเอก ประยุทธ์ จันทร์โอชา รัฐมนตรีว่าการกระทรวงกลาโหม สนับสนุนทำงานร่วมกับเจ้าหน้าที่หน่วยงานต่าง ๆ และจิตอาสา เข้าเร่งเปิดทางน้ำและระบายน้ำออกจากพื้นที่น้ำท่วมขังในชุมชนและเส้นทางต่าง ๆ ที่เป็นปัญหาการจราจร รวมทั้งจัดยานพาหนะช่วยอำนวยความสะดวกการเดินทาง และจัดชุดช่างเข้าช่วยเหลือรถยนต์ที่เครื่องยนต์ดับตามเส้นทางต่าง ๆที่ น้ำท่วมขัง เพื่อบรรเทาความเดือดร้อนการสัญจรของประชาชนที่ผ่านมา
ทั้งนี้ กำลังทหาร จิตอาสาและเครื่องมือช่างของหน่วยทหาร ยังคงกระจายกำลังกัน สนับสนุนมาตรการป้องกันน้ำท่วมของ กทม.และ จว.ปริมณฑล ต่อเนื่องมา โดยจัดทำคันกั้นน้ำ และเข้าช่วยเก็บสิ่งปฏิกูลและวัชพืชตามคู คลองและลำรางสาธารณะในพื้นที่ต่าง ๆ เร่งเปิดทางน้ำและระบายน้ำในพื้นที่น้ำท่วมขังออกสู่ลำน้ำสายหลัก เพื่อป้องกัน แก้ปัญหาน้ำท่วมและบรรเทาความเดือดร้อนของประชาชนที่กำลังเกิดขึ้น
วันพุธที่ 7 กันยายน 2565
ครม. เคาะงบ 912 ลบ. “บริหารน้ำช่วงฤดูฝน ปี 65 - กักเก็บน้ำเพื่อฤดูแล้ง ปี 65/66” พื้นที่รับประโยชน์ 3,542 ไร่ ปชช. ได้ประโยชน์ 542 ครัวเรือน
.....
ที่ประชุม ครม. (6 ก.ย. 65) อนุมัติงบกลาง 911.7120 ล้านบาท เพื่อเป็นค่าใช้จ่ายในการดำเนินโครงการเพิ่มประสิทธิภาพการบริหารจัดการทรัพยากรน้ำในช่วงฤดูฝน ปี 65 และกักเก็บน้ำเพื่อฤดูแล้ง ปี 65/66 เพิ่มเติม จำนวน 576 โครงการ
.
หน่วยงานที่ได้รับการจัดสรรงบ ได้แก่ กรมชลประทาน 4 โครงการ, กรมทรัพยากรน้ำบาดาล 496 โครงการ, กรมทรัพยากรน้ำ 23 โครงการ, ก.มหาดไทย 53 โครงการ ประกอบด้วย จังหวัด 1 โครงการ, องค์การบริหารส่วนจังหวัด 40 โครงการ, องค์การบริหารส่วนตำบล 11 โครงการ และเทศบาลตำบล 1 โครงการ
.
ทั้งนี้ เมื่อโครงการต่าง ๆ แล้วเสร็จ จะมีพื้นที่ได้รับประโยชน์ 3,542 ไร่ ปชช. ได้รับประโยชน์ 542 ครัวเรือน มีปริมาณน้ำเพิ่มขึ้นราว 3.32 ล้านลูกบาศก์เมตร และช่วยกำจัดผักตบ/วัชพืชน้ำได้ถึง 97,988 ตัน นอกจากนี้ ยังรวมถึงการซ่อมแซม/ปรับปรุงอาคารชลศาสตร์ให้สามารถใช้งานได้ตามวัตถุประสงค์อีก 9 แห่ง
.
อ่านเพิ่มเติม คลิกhttps://www.thaigov.go.th/news/contents/details/58898
#ไทยคู่ฟ้า#ร่วมต้านโควิด19
-------------------
วันพุธที่ 21 กันยายน 2565
การลงทะเบียนโครงการลงทะเบียนเพื่อสวัสดิการแห่งรัฐ ปี 2565 “ไม่มีค่าใช้จ่าย”
ความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ตั้งแต่วันที่ 5 - 21 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 16,243,908 ราย โ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการเปิดรับลงทะเบียนโครงการลงทะเบียนเพื่อสวัสดิการแห่งรัฐ (โครงการฯ) ปี 2565 ตั้งแต่วันที่ 5 - 21 กันยายน 2565 ณ เวลา 12.00 น. มีประชาชนลงทะเบียนแล้วทั้งสิ้น 16,243,908 ราย โดยเป็นการลงทะเบียนผ่านเว็บไซต์ 9,393,022 ราย และลงทะเบียนผ่านหน่วยงานรับลงทะเบียน 6,850,886 ราย ทั้งนี้ ประชาชนที่สนใจสามารถลงทะเบียนได้ 2 ช่องทาง คือ 1) ลงทะเบียนผ่านเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น. ของทุกวัน หรือ 2) ลงทะเบียนผ่านหน่วยงานรับลงทะเบียนทั้ง 7 หน่วยงาน ได้แก่ สาขาของธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารกรุงไทย จำกัด (มหาชน) (ธนาคารกรุงไทยฯ) สำนักงานคลังจังหวัดทั้ง 76 จังหวัดทั่วประเทศ สังกัดกรมบัญชีกลาง ที่ว่าการอำเภอทั้ง 878 อำเภอทั่วประเทศ ภายใต้กระทรวงมหาดไทย สำนักงานเขตกรุงเทพมหานคร ทั้ง 50 เขต และศาลาว่าการเมืองพัทยา เมืองพัทยา ตามวันและเวลาทำการของแต่ละหน่วยงาน ได้ตั้งแต่วันที่ 5 กันยายน 2565 จนถึงวันที่ 19 ตุลาคม 2565 สำหรับการลงทะเบียนในช่วงวันหยุดเสาร์ – อาทิตย์ ประชาชนที่สนใจเข้าร่วมโครงการฯ สามารถลงทะเบียนได้ที่สาขาของธนาคารข้างต้นที่เปิดให้บริการในห้างสรรพสินค้า เพื่อเป็นการอำนวยความสะดวกให้แก่ประชาชนที่ไม่สามารถลงทะเบียนได้ในวันธรรมดา
โฆษกกระทรวงการคลังได้กล่าวเน้นย้ำว่า การสมัครลงทะเบียนเข้าร่วมโครงการฯ ไม่มีค่าใช้จ่ายในการลงทะเบียน โดยประชาชนที่สนใจและมีคุณสมบัติตามที่โครงการฯ กำหนดสามารถรับแบบฟอร์มโครงการฯ ได้ที่หน่วยงานรับลงทะเบียนทุกแห่งโดยไม่มีค่าใช้จ่าย หรือสามารถดาวน์โหลดแบบฟอร์มโครงการฯ ได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ทั้งนี้ ประชาชนสามารถลงทะเบียนได้ทุกคน รวมถึงผู้ที่อยู่ในครอบครัวเดียวกันสามารถลงทะเบียนได้ทุกคน “ไม่ใช่หนึ่งครอบครัวหนึ่งสิทธิ”
สำนักงานปลัดกระทรวงการคลัง โทร. 094-858-9794 (เวลาทำการ 08.30 – 16.30 น.)
สำนักงานเศรษฐกิจการคลัง โทร. 02 273 9020 ต่อ 3502 3503 3506 3536 3542 3518 หรือ
โทร. 08-5842-7102 , 08-5842-7103, 08-5842-7104 ,08-5842-7105, 08-5842-7106, 08-5842-7107 (เวลาทำการ 08.30 – 16.30 น.)
ศูนย์ลูกค้าสัมพันธ์บัตรสวัสดิการแห่งรัฐ โทร. 02-109-2345 (เวลาทำการ 08.30 – 17.30 น.)
วันอังคารที่ 4 ตุลาคม 2565
การรักษาโควิด-19 และการรับวัคซีน หลังปรับสู่การเป็นโรคติดต่อเฝ้าระวัง
วันเสาร์ที่ 1 ตุลาคม 2565
ต่อจากนี้ไป ขอเชิญรับฟังไทยคู่ฟ้า
วันนี้(1ต.ค.65) เป็นวันแรกที่โรคโควิด-19 ปรับเปลี่ยนจาก โรคติดต่ออันตราย เป็น
โรคติดต่อที่ต้องเฝ้าระวัง ประชาชนที่ติดเชื้อโควิด-19 ยังคงรักษาฟรีตามสิทธิทั้ง 3 กลุ่ม คือ บัตรทอง
ประกันสังคม และข้าราชการ อาจใช้บริการระบบแพทย์ทางไกลผ่านแอปพลิเคชัน Clicknic, Good Doctor,
MorDee หรือร้านขายยาเจอแจกจบผู้ป่วยอาการฉุกเฉินวิกฤตเข้ารับการรักษาได้ทุกสถานพยาบาลทั้งรัฐและเอกชนตามสิทธิ UCEP Plus
สำหรับการฉีดวัคซีน ประชาชนอายุ 6 เดือนขึ้นไปเข้ารับวัคซีนได้ฟรีในสถานพยาบาลที่คณะกรรมการโรคติดต่อจังหวัดกำหนด โดยควรรับเข็มที่ 4 หลังฉีดเข็ม 3 ครบ 4 เดือน
ส่วนเข็มที่ 5 และเข็มถัดไปพิจารณาฉีดในกลุ่ม608 บุคลากรทางการแพทย์และผู้ทำงานสัมผัสกับคนจำนวนมาก
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 13 ตุลาคม 2565
ฟรี ! “ใส่ฟัน-รากฟันเทียม” สำหรับคนไทยผู้สูญเสียฟัน ทุกสิทธิรักษา ถึง 30 ก.ย.66 สอบถาม โทร.1330 หรือ ไลน์ @nhso
.....
คนไทยที่สูญเสียฟันไปแล้วเกือบทั้งปาก หรือ มากกว่า 16 ซี่ ในทุกสิทธิการรักษา สามารถเข้ารับบริการใส่ฟันเทียมทั้งปาก หรือเกือบทั้งปาก ได้ โดยผู้มีสิทธิบัตรทอง รับบริการที่ รพ.รัฐ จังหวัดและชุมชน ใกล้บ้าน ไม่จำเป็นต้องเป็นหน่วยประจำตามสิทธิรักษา ผู้ประกันตน รับบริการที่ รพ.เอกชน และคลินิกทันตกรรมในระบบประกันสังคม ในวงเงินสูงสุด 4,400 บาท ส่วนสิทธิข้าราชการรับบริการที่ รพ.รัฐทุกแห่ง
.
โดยจะได้รับการพิจารณาจากทันตแพทย์ เนื่องจากผู้ที่จะใส่ฟันเทียม-รากฟันเทียมได้ ขึ้นกับลักษณะกระดูกขากรรไกร ความพรุน ความหนา รวมถึงภาวะเจ็บป่วยด้วยโรคต่าง ๆ ผู้สนใจสอบถามเพิ่มเติมได้ที่ สายด่วน สปสช.1330 ไลน์ @nhso หรือทาง แฟนเพจ สำนักงานหลักประกันสุขภาพแห่งชาติ
.
อ่านเพิ่มเติม คลิก >>https://www.thaigov.go.th/news/contents/details/60259
.
#ไทยคู่ฟ้า#สื่อสารรัฐบาลไทย
-------------------
วันพุธที่ 31 สิงหาคม 2565
รัฐบาลโชว์ผลงาน ดูแลประชาชน บัตรทองรักษามะเร็งทุกที่ ครึ่งปีงบประมาณ 65  มีผู้ป่วยโรคมะเร็งเข้ารับบริการแล้ว 603,060 ครั้ง
รัฐบาลโชว์ผลงาน ดูแลประชาชน บัตรทองรักษามะเร็งทุกที่ ครึ่งปีงบประมาณ 65  มีผู้ป่วยโรคมะเร็งเข้ารับบริการแล้ว 603,060 ครั้ง
วันนี้ (31 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ด้วยนโยบาย "ไม่ทิ้งใครไว้ข้างหลัง" ของพลเอกประยุทธ์ จันทร์โอชา นายกรัฐมนตรี ที่เน้นดูแลให้ประชาชนทุกกลุ่มเข้าถึงสิทธิและสวัสดิการอย่างเท่าเทียมและมีประสิทธิภาพ โดยเฉพาะเรื่องสุขภาพที่ได้กำชับให้ทุกภาคส่วนจัดระบบการดูแลอย่างครอบคลุม จึงเห็นได้ปัจจุบัน "สิทธิบัตรทอง" ได้ยกระดับการให้บริการ ทั้งการขยายการรักษาจำนวนโรค สิทธิประโยชน์ อาทิ ผ้าอ้อมผู้ใหญ่ ยาคุมกำเนิด และที่สำคัญคือ การให้ผู้ป่วยเข้าถึงแพทย์ได้อย่างสะดวก หากเจ็บป่วยสามารถเข้ารับบริการเป็นผู้ป่วยนอกได้ที่หน่วยบริการปฐมภูมิในสถานพยาบาลสังกัดกระทรวงสาธารณะสุขทั่วประเทศ โดยไม่ถูกปฏิเสธ และไม่ถูกเรียกเก็บเงิน
นางสาวรัชดา กล่าวว่า ด้วยนโยบายการรักษาที่ครอบคลุมมากขึ้นของสิทธิผู้มีบัตรทอง ทำให้ผู้ป่วยที่เป็นโรคมะเร็งสามารถใช้สิทธิรักษาได้ในสถานพยาบาลของรัฐทุกที่ โดยในปีงบประมาณ 2565 ตั้งแต่วันที่ 1 ต.ค. 2564 – 30 มิ.ย. 2565 สำนักงานหลักประกันสุขภาพแห่งชาติ รายงาน มีผู้ป่วยโรคมะเร็งเข้ารับบริการ จำนวน 603,060 ครั้ง จากเป้าหมายที่ได้รับจัดสรร 339,371 ครั้ง เมื่อผู้ป่วยได้รับการวินิจฉัยว่าเป็นมะเร็ง จะมีการปรึกษาพูดคุยระหว่างเจ้าหน้าที่และผู้ป่วยเพื่อตัดสินใจเลือกหน่วยบริการที่จะไปรักษาร่วมกัน ขณะเดียวกัน การดูแลผู้ป่วยยังไม่ได้จำกัดเฉพาะในโรงพยาบาล ระบบบริการยังมีบริการระบบสาธารณสุขทางไกล (Telehealth) บริการปรึกษาเภสัชกรทางไกล (Tele pharmacy) และการให้ยาเคมีบำบัดที่บ้าน (Home Chemotherapy) สำหรับผู้ป่วยที่มีอาการตามเกณฑ์ที่กำหนดและขึ้นอยู่กับดุลยพินิจของแพทย์ ซึ่งจะช่วยลดจำนวนครั้งในการเดินทางมาโรงพยาบาล ช่วยประหยัดค่าใช้จ่ายอีกทางหนึ่งด้วย
“รัฐบาลมุ่งดูแลคุณภาพชีวิตประชาชนอย่างเต็มที่ การขับเคลื่อนนโยบายรักษามะเร็งได้ทุกที่ เป็นส่วนหนึ่งของความตั้งใจของรัฐบาลที่ประสงค์ให้ประชาชนได้รับการักษาโรคเรื้อรังและร้ายแรงโดยเร็วและสะดวก ตัวเลขสถิติข้างต้นชี้ให้เห็นว่าผู้ป่วยมะเร็งสามารถเข้าถึงบริการการรักษาได้มากขึ้นและเร็วขึ้น ส่งผลให้การรักษาดีขึ้นตามไปด้วย ประชาชนสามารถสอบถามรายละเอียดเพิ่มเติมได้ที่ สายด่วน สปสช. 1330 หรือช่องทางระบบออนไลน์ทั้งไลน์ สปสช. ไลน์ไอดี @nhso หรือคลิก https://lin.ee/zzn3pU6 และ Facebook : สำนักงานหลักประกันสุขภาพแห่งชาติ https://www.facebook.com/NHSO.Thailand” นางสาวรัชดา กล่าว
วันจันทร์ที่ 12 กันยายน 2565
สั่งทุกเหล่าทัพ หนุนเสริมรัฐบาล และ กทม.ช่วยวิกฤตน้ำท่วม กำชับเร่งเปิดทางน้ำ ดูแลวัดโรงเรียน และเสริมรถรับส่งประชาชน
โฆษก กห. กล่าวถึง สถานการณ์ฝนตกหนักสะสมต่อเนื่องในหลายพื้นที่ทั่วประเทศจากมรสุมพาดผ่าน เกิดมวลน้ำสะสมจำนวนมากไหลลงพื้นที่ต่ำและแม่น้ำสายหลัก
ประกอบกับเขตเมืองที่ขยายตัวทับเส้นทางระบายน้ำ และเกิดการอุดตันของระบบระบายน้ำ เป็นเหตุให้พื้นที่ต่ำชุมชนเขตเมือง รวมทั้งพื้นที่ขวางเส้นทางระบายน้ำและพื้นที่ต่ำริมลำน้ำสายหลักได้รับผลกระทบหลายพื้นที่จังหวัด รวมทั้ง กรุงเทพมหานครและปริมณฑล
กห.โดยทุกเหล่าทัพ ยังคงความสนับสนุนรัฐบาล ตามสั่งการของ พล.อ.ประยุทธ์ จันทร์โอชา รมว.กห. โดยกระจายกำลังพล เครื่องมือช่าง ยานพาหนะ ทั้งรถและเรือ อากาศยานไร้คนขับ เครื่องสูบน้ำและเรือดันน้ำ รวมทั้งชุดกู้ภัยและชุดแพทย์เคลื่อนที่ เข้าไปเสริมทำงานร่วมกับ หน่วยงานหลักโดยกรมป้องกันและบรรเทาสาธารณภัยของแต่ละจังหวัดและจิตอาสา ช่วยเหลือประชาชนในหลายพื้นที่ ทั้งพื้นที่วิกฤตที่น้ำป่าไหลหลากเกิดน้ำท่วมฉับพลัน พื้นที่เขตเมืองและชุมชนที่น้ำท่วมขังสูง เส้นทางที่ถูกตัดขาด บ้านเรือนประชาชนที่ชำรุดเสียหาย
โดยทุกเหล่าทัพ ที่มีหน่วยทหารในพื้นที่ ยังคงกระจายกำลังและเสริมกำลังเข้าไปช่วยเหลือประชาชนในพื้นที่วิกฤตและพื้นที่ที่ได้รับความเสียหาย ทั้งการแจ้งเตือน ช่วยยกของขึ้นที่สูง อพยพประชาชนจากพื้นที่เสี่ยงเข้าพื้นที่ปลอดภัย การแจกสิ่งของบรรเทาทุกข์และจัดชุดแพทย์เคลื่อนที่เข้าดูแลประชาชนที่ยังอยู่ในพื้นที่ การจัดชุดครัวเคลื่อนที่และจัดทำอาหารกระจายแจกจ่าย การบรรจุกระสอบทรายจัดทำคันกั้นน้ำ การเปิดทางน้ำและเร่งระบายน้ำจากพื้นที่น้ำท่วมขังลงแม่น้ำสายหลัก การลอกสวะที่ขวางอุดตันทางน้ำในพื้นที่ การซ่อมแซมถนนที่ถูกตัดขาด เป็นต้น
สำหรับพื้นที่ กรุงเทพมหานคร และปริมณฑล พล.อ.ประยุทธ์’ รมว.กห. ได้สั่งการเพิ่มเติมให้ทุกเหล่าทัพ ยังคงเกาะติดเฝ้าระวังสถานการณ์น้ำและสภาพอากาศต่อเนื่อง โดยเฉพาะให้สนับสนุน กทม. เร่งลอกสวะจำนวนมากที่อุดตันทางน้ำ ทั้งช่องและท่อระบายน้ำตามถนน รวมถึงเศษสวะที่ขวางทางน้ำคูคลองและประตูระบายน้ำ เพื่อเร่งระบายน้ำลงลำนำ้สายหลัก และขอให้เข้าไปช่วยดูแลศาสนสถานและโรงเรียนที่ได้รับผลกระทบ รวมทั้งให้แบ่งมอบพื้นที่ จัดยานพาหนะเข้าเสริมรถสาธารณะ อำนวยความสะดวกกระจายรับส่งประชาชนจากระบบขนส่งสาธารณะเข้าพื้นที่
วันเสาร์ที่ 8 ตุลาคม 2565
โฆษกรัฐบาลเผย นายกรัฐมนตรีมีกำหนดการเดินทางไปเยี่ยมให้กำลังใจครอบครัวผู้เสียชีวิต
โฆษกรัฐบาลเผย นายกรัฐมนตรีมีกำหนดการเดินทางไปเยี่ยมให้กำลังใจครอบครัวผู้เสียชีวิต และร่วมพิธีสวดพระอภิธรรม ณ จังหวัดหนองบัวลำภู วันอาทิตย์ที่ 9 ตุลาคมนี้
วันนี้ 8 ต.ค. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเดินทางไปเยี่ยมให้กำลังใจครอบครัวผู้เสียชีวิตและร่วมพิธีสวดพระอภิธรรม ณ จังหวัดหนองบัวลำภู ในวันพรุ่งนี้ (9 ตุลาคม 2565) โดยมีกำหนดการดังนี้
เวลา 13.00 น. นายกรัฐมนตรีจะออกเดินทางจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 23 ต.หมากแข้ง อ.เมืองอุดรธานี จ.อุดรธานี โดยจะเดินทางถึงท่าอากาศยานทหาร กองบิน 23 ในเวลาประมาณ 13.45 น. แล้วเดินทางไป อ.นากลาง จ.หนองบัวลำภู เพื่อเยี่ยมให้กำลังใจครอบครัวผู้เสียชีวิต ณ วัดเทพมงคลพิชัย ต.ด่านช้าง วัดศรีอุทัยและวัดราษฎร์สามัคคี ต.อุทัยสวรรค์ ตามลำดับ
จากนั้น เวลา 18.30 น. นายกรัฐมนตรีจะร่วมพิธีสวดพระอภิธรรม ณ วัดราษฎร์สามัคคี โดยนายกรัฐมนตรีจะเดินทางกลับถึงท่าอากาศยานทหาร 2 กองบิน 6 (บน.6) กรุงเทพมหานคร ในเวลาประมาณ 21.30 น. ทั้งนี้ กำหนดการอาจมีการเปลี่ยนแปลงตามความเหมาะสม.
วันจันทร์ที่ 10 ตุลาคม 2565
กระทรวงยุติธรรม โดยสำนักงาน ป.ป.ส. จัดประกวดสื่อสร้างสรรค์ รู้เท่าทันยาเสพติด ให้เยาวชนมีส่วนร่วม ตัดวงจรยาเสพติด
กระทรวงยุติธรรม โดยสำนักงาน ป.ป.ส. จัดประกวดสื่อสร้างสรรค์ รู้เท่าทันยาเสพติด ให้เยาวชนมีส่วนร่วม ตัดวงจรยาเสพติด
ในวันจันทร์ที่ ๑๐ ตุลาคม ๒๕๖๕ เวลา ๑๐.๐๐ น. นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานในงานแถลงข่าวประกวดสื่อสร้างสรรค์ รู้เท่าทันยาเสพติด ภายใตัแนวคิด "รู้คิด รู้เท่าทันยาเสพติด" โดยมี นายวิชัย ไชยมงคล เลขาธิการ ป.ป.ส. รวมทั้งผู้บริหารและศิลปิน/อินฟลูเอนเซอร์ เก่ง ธชย ประทุมวรรณ , พรอยมน มนสภรณ์ ชาญเฉลิม , สก๊อต ธธรรศ ประทุมวรรณ และ ครูทอม คำไทย เข้าร่วม ณ ห้องประชุมชิดชัย วรรณสถิตย์ สำนักงาน ป.ป.ส. (ดินแดง)
โดยนางพงษ์สวาท กล่าวว่า กระทรวงยุติธรรม เล็งเห็นถึงความสำคัญของเด็กและเยาวชน ซึ่งปัจจุบันมีหลายปัจจัยที่ชักจูงให้มีพฤติกรรมที่ไม่เหมาะสม เข้าไปเกี่ยวข้องกับยาเสพติด เช่น การเห็นพฤติกรรมจากคนรอบข้าง สื่อสังคมออนไลน์ ที่สามารถเข้าถึงได้ง่าย ประกอบกับเด็กและเยาวชนเป็นวัยที่อยากรู้ อยากลอง อยากเป็นที่ยอมรับของเพื่อนๆ ดังนั้น หากเด็กและเยาวชน มีภูมิคุ้มกันที่ดี สามารถตัดสินใจ รู้คิด รู้เท่าทันยาเสพติด โอกาสที่จะเข้าไปเกี่ยวข้องกับยาเสพติด จะน้อยลง โดยจะเห็นได้ว่า เยาวชน มีบทบาทสำคัญอย่างมากในการร่วมสร้างสรรค์สังคมไทย ที่ปลอดยาเสพติด
“การมีส่วนร่วมป้องกันยาเสพติดของเยาวชน สามารถทำได้หลากหลายวิธี ทั้ง รู้จักป้องกันตนเอง ปฏิเสธเมื่อถูกชักชวน ช่วยเป็นกระบอกเสียงในการสื่อสาร ใช้เวลาว่างให้เกิดประโยชน์ด้วยการทำกิจกรรมสร้างสรรค์ เช่น กิจกรรมจิตอาสา กิจกรรมทางเลือก ซึ่งจะช่วยให้เยาวชน กลายเป็นพลังเล็กๆ รวมกันเป็นพลังที่ยิ่งใหญ่ ในการป้องกันยาเสพติดต่อไป” ปลัดกระทรวงยุติธรรม กล่าว
ขณะที่ นายวิชัย กล่าวว่า การจัดประกวดสื่อสร้างสรรค์ รู้ทันยาเสพติด เพื่อเป็นการช่วยแก้ปัญหายาเสพติดตั้งแต่ต้นทาง เพราะเยาวชน ถือเป็นกลุ่มสำคัญ ที่เราต้องช่วยกันสร้างการรับรู้ เพื่อให้เยาวชน รู้ถึงภัยของยาเสพติด ที่ส่งผลเสียทุกด้าน ทั้ง ครอบครัว สังคม ประเทศ โดยหากเราดึงเยาวชน เข้ามามีส่วนร่วมในการแก้ปัญหายาเสพติด ก็จะช่วยตัดวงจรการขายได้ เพราะหากกลุ่มเยาวชน รู้เท่าทัน ไม่หลงไปใช้ยาเสพติด ก็จะทำให้ขบวนการค้ายาเสพติด ไม่สามารถขายยาเสพติดได้ ดังนั้น การเปิดพื้นที่ให้เยาวชน เข้ามามีส่วนร่วม เตือนภัยด้วยกันเอง จะทำให้เข้าถึงกลุ่มเยาวชนได้มากขึ้น และแก้ปัญหาได้แบบครบวงจร
สำหรับการประกวดสื่อสร้างสรรค์ รู้เท่าทันยาเสพติด ผู้เข้าร่วมต้องเป็นเยาวชนอายุระหว่าง ๑๓ - ๒๔ ปี (นับอายุถึงวันที่ปิดรับสมัคร) ที่กำลังศึกษาอยู่ในระดับมัธยมศึกษาตอนต้นหรือเทียบเท่า มัธยมศึกษาตอนปลายหรือเทียบเท่า และอาชีวศึกษา แบ่งการประกวดออกเป็น ๒ ประเภท คือ ประเภทเดี่ยวและประเภททีม (ทีมละ ๒ - ๕ คน) โดยผู้เข้าร่วมต้องสร้างสรรค์คอนเทนต์การแต่งคำขวัญ พร้อมจัดทำคลิปสั้นที่มีเนื้อหารณรงค์ “รู้คิด รู้เท่าทัน ยาเสพติด : Young Kid, Be Smart” อัพโหลดผ่านช่องทางออนไลน์บน Platform : TikTok ความยาวไม่เกิน ๑ นาที พร้อมใส่แฮชแท็ก #YoungKidBeSmartChallenge #รู้คิดรู้เท่าทันยาเสพติด #ปปส #กระทรวงยุติธรรม ตั้งแต่บัดนี้ถึงวันที่ ๓๐ ตุลาคม ๒๕๖๕ เวลา ๒๔.๐๐ น.
วันพฤหัสบดีที่ 22 กันยายน 2565
การเข้าเยี่ยมคำนับ พลเอกประยุทธ์ จันทร์โอชา รมว.กห. ของพลโท ฮุน มาเนต รอง ผบ.ทสส.และ ผบ.ทบ.ราชอาณาจักรกัมพูชา ในโอกาสเดินทางเยือนประเทศไทยอย่างเป็นทางการ ใน ฐานะแขกของ กองทัพบก ระห
พ.อ.จิตนาถ ปุณโณทก รองโฆษก กห. เปิดเผยว่า เมื่อ 20 ก.ย.65 พลเอกประยุทธ์ จันทร์โอชา รมว.กห. ได้ให้การต้อนรับการเยี่ยมคำนับของ พลโท ฮุน มาเนต รอง ผบ.ทสส.และ ผบ.ทบ.ราชอาณาจักรกัมพูชา ในโอกาสเดินทางเยือนประเทศไทยอย่างเป็นทางการ ณ ศาลาว่าการกลาโหม
โดย รมว.กห.ได้กล่าวถึง ความสัมพันธ์ระหว่างประเทศไทย และกัมพูชา ที่มีความใกล้ชิดมายาวนาน กว่า 72 ปี ของการสถาปนาความสัมพันธ์ทางการทูต ปัจจุบันความสัมพันธ์อยู่ในระดับดีมาก มีความร่วมมือด้านการเมืองความมั่นคง เศรษฐกิจ การพัฒนา
ความสัมพันธ์ทางทหาร กองทัพของทั้ง 2 ประเทศ มีความสัมพันธ์แน่นแฟ้นในทุกระดับ ทั้งในด้านการแลกเปลี่ยนการเยือน การฝึกศึกษาทางทหาร กลไกความร่วมมือด้านความมั่นคงในระดับต่างๆ
ด้านการศึกษาทางทหาร ได้มีการแลกเปลี่ยน ที่นั่งศึกษาในหลักสูตรต่างๆ อย่างต่อเนื่อง
ด้าน ความร่วมมือภายใต้กรอบการประชุมรัฐมนตรีว่าการกระทรวงกลาโหม อาเซียน (ADMM) และการประชุมรัฐมนตรีว่าการกระทรวงกลาโหมอาเซียน ร่วมกับรัฐมนตรีว่าการกระทรวงกลาโหมประเทศ คู่เจรจา(ADMM-Plus) กระทรวงกลาโหมไทย พร้อมสนับสนุนการเป็นประธานของกระทรวงกลาโหมกัมพูชาอย่างเต็มที่ และขอขอบคุณ สำหรับการสนับสนุนความร่วมมือภายใต้กรอบการประชุมADMM ที่ กระทรวงกลาโหมไทย เป็นผู้ริเริ่มประกอบด้วย
1.บทบาทของฝ่ายทหารอาเซียนในการสนับสนุนการบริหารจัดการชายแดน
2.ความร่วมมือระหว่างกระทรวงกลาโหมอาเซียน กับองค์กรภาคประชาสังคม และ
3.แนวทางการพัฒนาศูนย์แพทย์ทหารอาเซียนให้เป็นองค์กรระหว่างประเทศ อย่างสมบูรณ์
และ ขอแสดงความยินดีสำหรับการเป็นประธานร่วมคณะทำงานผู้เชี่ยวชาญด้าน การปฎิบัติการทุ่นระเบิด เพื่อมนุษยธรรม ภายใต้กรอบการประชุม ADMM-Plus ของกระทรวงกลาโหมกัมพูชา กับกระทรวงกลาโหมสาธารณรัฐประชาชนจีน ซึ่งไทยยินดีสนับสนุนการดำเนินการดังกล่าว อย่างเต็มความสามารถ ซึ่งตรงกับเป้าหมายหลักของกัมพูชาที่จะทำให้ทุ่นระเบิดตามแนวชายแดน กว่า 2,000กิโลเมตร หมดไปโดยเร็ว
สำหรับสถานการณ์ในเมียนม่า,ในทะเลจีนใต้,ในยูเครน และสถานการณ์ช่องแคบไต้หวัน
ทั้งไทยและกัมพูชา ต่างเห็นตรงกันว่า ทุกฝ่ายจะต้องใช้ความอดทนอดกลั้นพยายามทุกวิธีการเพื่อให้เพื่อแก้ไขปัญหาด้วยสันติวิธี อันจะนำมาซึ่งเสถียรภาพ ของภูมิภาคโดยรวม
ขอขอบคุณ การร่วมหารือและ แลกเปลี่ยนความคิดเห็นในวันนี้ ที่จะทำให้เกิด ประโยชน์ต่อการกระชับความสัมพันธ์ระหว่างไทย-กัมพูชา ในด้านการทหาร กระทรวงกลาโหม และกองทัพทั้ง 2 ประเทศ จะทำงานร่วมกันอย่างใกล้ชิด เพื่อขับเคลื่อนความร่วมมืออย่างเต็มศักยภาพ ต่อไป
วันจันทร์ที่ 24 ตุลาคม 2565
คำปราศรัยพลเอก ประยุทธ์ จันทร์โอชา นายกรัฐมนตรี เนื่องในวันสหประชาชาติ
ทางวิทยุกระจายเสียงแห่งประเทศไทย 24 ตุลาคม 2565
พี่น้องชาวไทยที่รัก
วันที่ 24 ตุลาคม ของทุกปี เป็นวันสหประชาชาติ ซึ่งประเทศไทยได้เข้าเป็นสมาชิกสหประชาชาติตั้งแต่ปีพุทธศักราช 2489 โดยตลอดระยะเวลากว่า 75 ปีของการเป็นสมาชิก ไทยได้แสดงบทบาทอย่างแข็งขัน และสร้างสรรค์ พร้อมทั้งได้แลกเปลี่ยนประสบการณ์กับองค์การระหว่างประเทศในประเด็นที่ไทยมีศักยภาพ อาทิ การน้อมนำหลักปรัชญาของเศรษฐกิจพอเพียงมาประยุกต์ใช้เพื่อขับเคลื่อนและบรรลุเป้าหมายการพัฒนาที่ยั่งยืน หรือ SDGs และการแสดงบทบาทนำด้านสาธารณสุขของไทยในเวทีโลก โดยร่วมกับองค์การอนามัยโลกจัดกิจกรรมเพื่อส่งเสริมหลักประกันสุขภาพถ้วนหน้า และร่วมกับองค์การทุนเพื่อเด็กแห่งสหประชาชาติจัดกิจกรรมส่งเสริมสุขภาพจิตที่ดีในเด็กและเยาวชน
ปัจจุบัน ทั่วโลกกำลังเผชิญกับผลกระทบหลังจากการแพร่ระบาดของโรคโควิด-19 โดยเฉพาะประเทศกำลังพัฒนา ที่ต้องรับมือกับวิฤตเศรษฐกิจ การขาดแคลนอาหารและพลังงาน และความขัดแย้ง อีกทั้งภัยพิบัติต่าง ๆ ที่เกิดจากการเปลี่ยนแปลงสภาพภูมิอากาศ ซึ่งสร้างความเสียหายอย่างประเมินค่ามิได้ ส่งผลให้เศรษฐกิจฟื้นตัวยาก และต้องการการช่วยเหลือเยียวยาผ่านความร่วมมือระหว่างประเทศ
ผมขอย้ำว่า ประเทศไทยให้ความสำคัญกับระบอบพหุภาคี ซึ่งมีสหประชาชาติเป็นแกนกลาง รวมทั้งพร้อมสร้างความร่วมมือกับทุกภาคส่วน รวมไปถึงการใช้พลังและความคิดสร้างสรรค์ของคนรุ่นใหม่ มาร่วมกันออกแบบอนาคตที่ดีกว่าเดิม ผมเชื่อมั่นว่า ความเป็นน้ำหนึ่งใจเดียวกันภายใต้กรอบสหประชาชาติ จะทำให้เรารอดพ้นจากวิกฤตต่าง ๆ ทั้งความท้าทายแบบดั้งเดิมและความท้าทายรูปแบบใหม่ พร้อมทั้งทำให้โลกของเรามีความสงบสุข ประชาชนมีความกินดีอยู่ดี และมนุษย์สามารถอยู่ร่วมกันกับธรรมชาติได้อย่างสมดุล
สุดท้ายนี้ รัฐบาลไทยจะสนับสนุนภารกิจและวาระต่าง ๆ ของสหประชาชาติ รวมทั้งความร่วมมือกับองค์การนานาชาติอย่างแข็งขัน โดยขณะนี้ไทยได้ประกาศตัวสมัครรับเลือกตั้งเป็นสมาชิกคณะมนตรีสิทธิมนุษยชนแห่งสหประชาชาติ วาระปีคริสต์ศักราช 2025-2027 ผมขอย้ำว่า ความร่วมมือระหว่างประเทศเป็นหนทางที่จะช่วยเสริมสร้างให้โลกมีความผาสุข เป็นโลกที่น่าอยู่สำหรับพวกเราทุกคน และคนรุ่นหลังต่อไป ผมภูมิใจที่หน่วยงานต่าง ๆ ของสหประชาชาติเลือกประเทศไทยเป็นที่ตั้ง รวมถึงคณะกรรมาธิการเศรษฐกิจและสังคมแห่งสหประชาชาติสำหรับเอเชียและแปซิฟิก หรือ เอสแคป ซึ่งผมขอแสดงความยินดีกับการก่อตั้งครบ 75 ปี ในโอกาสนี้ด้วย
ขอบคุณครับ
***************
วันพฤหัสบดีที่ 6 ตุลาคม 2565
ไอแบงก์ ห่วงใยเหตุการณ์น้ำท่วม ออกมาตรการช่วยเหลือให้ลูกค้าและประชาชนผู้ประสบภัย
จากสถานการณ์น้ำท่วม-น้ำหลากที่ครอบคลุมหลายพื้นที่ในไทย ไอแบงก์ได้ออกมาตรการให้ความช่วยเหลือลูกค้าสินเชื่อของธนาคาร ที่ได้รับผลกระทบทั้งทางตรงและอ้อมจากอุทกภัยครั้งนี้ ด้วยการพักชำระหนี้เงินต้น ชำระเฉพาะกำไร นานสูงสุด 6 เดือน และยกเว้นค่าชดเชยผิดนัด
ธนาคารอิสลามแห่งประเทศไทย (ไอแบงก์) โดยนายภูมิศักดิ์ อรัญญาเกษมสุข ประธานกรรมการธนาคาร เปิดเผยว่า จากสถานการณ์น้ำท่วม-น้ำหลากที่ครอบคลุมหลายพื้นที่ในประเทศไทย ณ ขณะนี้ ทั้งภาคเหนือ ภาคตะวันออกเฉียงเหนือ ภาคกลาง กรุงเทพฯ ตลอดจนภาคใต้ฝั่งตะวันตก ทำให้ประชาชนในพื้นที่ดังกล่าวได้รับความเดือดร้อนและเสียหาย ซึ่งนายกรัฐมนตรีได้กำชับหน่วยงานภาครัฐเข้าช่วยเหลือประชาชนโดยเร็ว ในการนี้ ไอแบงก์จึงได้ออกมาตรการให้ความช่วยเหลือลูกค้าสินเชื่อของธนาคาร ที่ได้รับผลกระทบทั้งทางตรงและทางอ้อมจากอุทกภัยครั้งนี้ ด้วยการพักชำระหนี้เงินต้น ชำระเฉพาะกำไร นานสูงสุด 6 เดือน และยกเว้นค่าชดเชยผิดนัด เพื่อบรรเทาความเดือดร้อนทางการเงินให้ลูกค้า สำหรับประชาชนทั่วไปที่ประสบภัยน้ำท่วม ธนาคารมีสินเชื่ออุปโภคบริโภคและเชื่อธุรกิจอัตรากำไรพิเศษด้วย
มาตรการช่วยเหลือลูกค้าที่ได้รับผลกระทบจากอุทกภัยครั้งนี้ เพื่อช่วยเหลือลูกค้าสินเชื่อของธนาคารที่ประสบอุทกภัย ในพื้นที่ประสบภัยตามประกาศส่วนราชการ โดยให้ความช่วยเหลือครอบคลุมทั้งลูกค้าบุคคลที่มีสินเชื่ออุปโภคบริโภคทั้งแบบมีหลักประกันและไม่มีหลักประกัน และลูกค้าธุรกิจที่มีสินเชื่อประเภทมีกำหนดระยะเวลา (Term Financing) ที่ได้รับผลกระทบทางตรง เช่น ที่อยู่อาศัยหรือสถานประกอบการได้รับความเสียหาย หรือลูกค้าที่ได้รับผลกระทบทางอ้อม เช่น ธุรกิจหรือคู่ค้าได้รับความเสียหายจากอุทกภัยและส่งผลต่อธุรกิจหรือการดำรงชีพของลูกค้า โดยธนาคารจะพิจารณาพักชำระหนี้เงินต้นไม่เกิน 6 เดือน ให้ชำระเฉพาะกำไรตามอัตราที่กำหนดในสัญญาปัจจุบัน สามารถขยายระยะเวลาสัญญาออกไปไม่เกินระยะเวลาที่พักชำระ และยกเว้นค่าชดเชยผิดนัด (Late Charge) ที่เกิดขึ้นทั้งจำนวนจนถึงวันที่อนุมัติเข้าร่วมมาตรการ
สำหรับลูกค้าใหม่ประเภทบุคคลธรรมดา ที่ได้รับผลกระทบจากเหตุการณ์น้ำท่วม ธนาคารให้สินเชื่ออุปโภคบริโภคอัตรากำไรพิเศษ ได้แก่ สินเชื่อเพื่อที่อยู่อาศัย สินเชื่อเพื่อรีไฟแนนซ์ที่อยู่อาศัย สินเชื่อบ้านแลกเงิน สินเชื่อบ้านชายแดนใต้ สินเชื่อ MOU เป็นต้น ลูกค้าใหม่ทั้งประเภทบุคคลธรรมดาและนิติบุคคล ที่เป็นผู้ประกอบการ ธนาคารให้อัตรากำไรพิเศษสำหรับสินเชื่อธุรกิจ ได้แก่ โครงการสินเชื่อ SMEs Back to iBank โครงการสินเชื่อ iBank Small SMEs เป็นต้น
ลูกค้าที่สนใจเข้าร่วมมาตรการดังกล่าว สามารถติดต่อสอบถามและยื่นคำขอเข้าร่วมมาตรการได้ที่ เจ้าหน้าที่สินเชื่อของไอแบงก์ ทุกสาขา ตั้งแต่บัดนี้ถึง 31 ธันวาคม 2565 หรือสอบถามข้อมูลเพิ่มเติมได้ที่ iBank Call Center 1302 หรือ แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
วิธีตรวจสอบพื้นที่ประสบอุทกภัย ตามประกาศราชการ
1. เข้าสู่เว็บไซต์ http://portal.disaster.go.th/portal/public/index.do
2. เลือกจังหวัดที่ต้องการค้นหา
3. เลือกประเภทภัย เลือก อุทกภัย
4. เลือกสถานะ เลือก ประกาศเขตพื้นที่ประสบสาธารณภัย
5. กดค้นหา
วันจันทร์ที่ 10 ตุลาคม 2565
บีโอไอ ปลื้มนักธุรกิจเกาหลีใต้เดินหน้าลงทุนไทย มุ่งเป้าสมาร์ทซิตี้ อุตสาหกรรมอิเล็กทรอนิกส์ ยานยนต์ไฟฟ้า
บีโอไอ เผยผลการจัดงาน Thailand – Korea Economic Cooperation Forum 2022 ร่วมกับKOTRA ระหว่างวันที่ 6 – 7 ตุลาคม 2565 ชื่นมื่น กลุ่มทุนเกาหลีมั่นใจศักยภาพเมืองไทย เซ็นสัญญาความร่วมมือ 5 ฉบับ ระหว่างไทยและเกาหลี ในอุตสาหกรรมสมาร์ทซิตี้ พร้อมลงทุนในอุตสา
บีโอไอ ปลื้มนักธุรกิจเกาหลีใต้เดินหน้าลงทุนไทย
มุ่งเป้าสมาร์ทซิตี้ อุตสาหกรรมอิเล็กทรอนิกส์ ยานยนต์ไฟฟ้า
บีโอไอ เผยผลการจัดงาน Thailand – Korea Economic Cooperation Forum 2022 ร่วมกับKOTRA ระหว่างวันที่ 6 – 7 ตุลาคม 2565 ชื่นมื่น กลุ่มทุนเกาหลีมั่นใจศักยภาพเมืองไทย เซ็นสัญญาความร่วมมือ 5 ฉบับ ระหว่างไทยและเกาหลี ในอุตสาหกรรมสมาร์ทซิตี้ พร้อมลงทุนในอุตสาหกรรมเป้าหมาย เน้นอุตสาหกรรมอิเล็กทรอนิกส์ ยานยนต์ไฟฟ้า พลังงานอัจฉริยะ เกิดการจับคู่ทางธุรกิจ 120 คู่ นักธุรกิจแห่เข้าร่วมงาน 600 ราย ผลักดันให้การค้าการลงทุนขยายตัว
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือบีโอไอ เปิดเผยถึงความสำเร็จของการจัดงาน Thailand – Korea Economic Cooperation Forum 2022 ร่วมกับสำนักงานส่งเสริมการค้าและการลงทุนของรัฐบาลเกาหลีใต้ (KOTRA) ระหว่างวันที่ 6 – 7 ตุลาคม 2565 ที่ผ่านมา ประสบความสำเร็จเป็นอย่างมาก มีนักธุรกิจเกาหลีและไทยให้ความสนใจ ซึ่งส่วนใหญ่มาจากกลุ่มอุตสาหกรรมสมาร์ทซิตี้ อิเล็กทรอนิกส์ ยานยนต์ไฟฟ้า และพลังงานอัจฉริยะ เป็นต้น
นอกจากนี้ ในงานดังกล่าวได้มีการจัดทำบันทึกความร่วมมือ (MOU) 5 ฉบับ ระหว่างไทยและเกาหลีในกลุ่มอุตสาหกรรมสมาร์ทซิตี้ เช่น MOU ระหว่าง Smart City Association และ Thai IOT Association MOU ระหว่างบริษัทด้านไอทีของเกาหลี และเทศบาลท้องถิ่นรวมถึงบริษัทเอกชนของไทย และเกิดการจับคู่ทางธุรกิจในอุตสาหกรรมเป้าหมาย จำนวน 120 คู่ มูลค่ากว่า 4,000 ล้านบาท โดยมีนักลงทุนทั้งเกาหลีและไทยเข้าร่วมงานกว่า 600 ราย
“การจัดกิจกรรมครั้งนี้ ช่วยสร้างความร่วมมือและกระชับความสัมพันธ์ระหว่างภาคธุรกิจไทยและเกาหลี รวมทั้งสร้างความเชื่อมั่นด้านการลงทุน เนื่องจากเป็นกิจกรรมแรกที่นักลงทุนเกาหลีเดินทางออกนอกประเทศภายหลังสถานการณ์โควิดคลี่คลาย และเลือกมายังประเทศไทยเป็นประเทศแรก ที่สำคัญเป็นโอกาสในการเผยแพร่มาตรการสนับสนุนของรัฐ และเร่งส่งเสริมให้เกิดการลงทุนในอุตสาหกรรมเป้าหมาย อีกทั้งจากการที่นักลงทุนเกาหลีได้เยี่ยมชมพื้นที่อีอีซี ทำให้มองเห็นศักยภาพและเพิ่มความเชื่อมั่นในการตัดสินใจลงทุนมากยิ่งขึ้น” นายนฤตม์กล่าว
ทั้งนี้ ในช่วง 10 ปี ที่ผ่านมา ระหว่างปี 2555 - 2565 (มกราคม – กันยายน) เกาหลีใต้เข้ามาลงทุนในไทยต่อเนื่อง โดยมีโครงการจากเกาหลีใต้ยื่นขอรับการส่งเสริมการลงทุนรวม 365 โครงการ มูลค่ารวม 65,123 ล้านบาท โดยอุตสาหกรรมที่มีมูลค่าการลงทุนสูงสุด 3 อันดับแรก ได้แก่ 1) เครื่องใช้ไฟฟ้าและอิเล็กทรอนิกส์ 2) เหล็กและผลิตภัณฑ์โลหะ และ 3) เคมีภัณฑ์และกระดาษ และจากการประกาศใช้นโยบาย New Southern Policy ของรัฐบาลเกาหลีตั้งแต่ปี 2562 เป็นนโยบายที่เปิดโอกาสให้เกาหลีใต้ เดินหน้าลงทุนในกลุ่มประเทศอาเซียน รวมทั้งไทยมากขึ้นอีกด้วย